ร้านนี้ชื่อร้านบิ๊กที เป็นร้านที่เป็นเคาท์เตอร์เล็กๆไม่ใหญ่ 
มีหลายสาขาค่ะเช่น สาขามาลินพลาซ่า สาขา เดอะ ฮาร์เบอร์เชียงใหม่
สาขาเจ็ดยอด หรือสาขาหลังมอชอค่ะ ใครใกล้ที่ไหนก็ทานที่นั้นได้เลย 
แต่สาขาที่ไปกินตั้งอยู่ภายในกาดมารินค่ะ บูธที่มีหลอดใส่น้ำเหมือนเบียร์ทาวเวอร์เลยค่ะ 
และมีแต่เมนูเครื่องดื่มเก๋ๆชื่อแปลกๆทั้งนั้นเลยค่ะ 

เช่น นมทับชา มะนาวหยก โกโก้มิลล์ ชาเขียวยาคูลท์ สามารถเพิ่มไข่มุกได้ด้วยค่ะ 
หรือจะ add คัสตาร์สพุดดิ้ง วุ้นมะพร้าว มะนาว หรือน้ำผึ้งก็ได้
เพิ่มเมนูละแค่ 5 บาทเท่านั้นเอง
และเมนูยอดฮิตชานมไข่มุกก็มีค่ะ แต่ละชื่อไม่เคยได้ยินเลยดูแปลกๆ 
เลยลองสั่งเป็นชาเขียวยาคูลท์มาค่ะ 

จะเป็นชาเขียวมะลิแบบใสๆใส่ยาคูลท์รสชาติแปลกดีค่ะ 
เปรี้ยวๆหวานๆ มีกลิ่นชาเขียวมะลิหอมอ่อนๆ อร่อยดีค่ะ 
ราคาไม่แพงค่ะ แก้วละ 20-35 บาทมีทั้งแก้วเล็กและแก้วใหญ่ 
แก้วใหญ่จะเป็นแบบจัมโบ้เลยค่ะ ใหญ่มากกกกก เพิ่มความสดชื่นมากๆเลยค่ะ 